b'\n_START_ARTICLE_\nRaunkiaerin elomuoto\n_START_PARAGRAPH_\nRaunkiaerin elomuodot kuuluvat tanskalaisen kasvitieteilij\xc3\xa4 Christen C. Raunki\xc3\xa6rin 1900-luvun alussa kehitt\xc3\xa4m\xc3\xa4\xc3\xa4n kasvien ulkomuotoon perustuvaan ekologiseen luokitteluj\xc3\xa4rjestelm\xc3\xa4\xc3\xa4n._NEWLINE_Elomuotoj\xc3\xa4rjestelm\xc3\xa4ss\xc3\xa4 luokittelun perusteena on se, mitk\xc3\xa4 kasviosat s\xc3\xa4ilyv\xc3\xa4t elossa ep\xc3\xa4edullisen vuodenajan yli. J\xc3\xa4rjestelm\xc3\xa4 toimii niin pohjoisessa, miss\xc3\xa4 talven kylmyys rajoittaa kasvien kasvua ja ne joutuvat talvehtimaan, kuin my\xc3\xb6s kuuman ilmaston aavikoilla, miss\xc3\xa4 kuiva kausi on kasvien kasvua rajoittava tekij\xc3\xa4. Tarkalleen jako tapahtuu sen mukaan, miss\xc3\xa4 kasvin kasvua jatkavat silmut sijaitsevat.'